|  |  |
| --- | --- |
| Kuldigas novads2 | KULDĪGAS NOVADA PAŠVALDĪBA  ĒDOLES PAMATSKOLA |
| *IZM reģ. nr. 4112901194, adrese „Skola”, Ēdole, Ēdoles pag., Kuldīgas nov., LV – 3310, tālr./fakss 63345142*  *e-pasts edolesskola@kuldiga.lv* | |

**IEKŠĒJIE NOTEIKUMI**

**skolēnu mācību sasniegumu vērtēšanas**

**kārtība Ēdoles pamatskolā**

Izdoti saskaņā ar

2014. gada 12. augusta Ministru kabineta noteikumiem

Nr.468 ‘’Noteikumi par valsts pamatizglītības standartu,

pamatizglītības mācību priekšmetu standartiem un pamatizglītības

programmu paraugiem’ ’ un kuldīgas novada domes pieņemtajiem vienotajiem vērtēšanas kritērijiem novada skolās

# **Satura rādītājs**

1. Vispārīgie noteikumi

2. Vērtēšanas mērķis un uzdevumi

3. Mācību sasniegumu vērtēšanas pamatprincipi

4. Mācību sasniegumu vērtēšanas plānošana

5. Sadarbība ar vecākiem

6. Mācību sasniegumu vērtēšanas norise un vadība

7. Skolēnu mācību sasniegumu atspoguļošana

8. Mācību sasniegumu vērtēšanas procedūras grozījumu kārtība

1. **Vispārīgie noteikumi**
   1. Dokuments ir izstrādāts, lai nodrošinātu vienotu pieeju vērtēšanai kā neatņemamai

izglītošanas procesa sastāvdaļai.

* 1. Dokumenta uzdevumi ir:
     1. atvieglot darbu ar normatīvajiem dokumentiem vērtēšanas jomā, akcentējot būtiskākās valstiskās prasības;
     2. sistematizēt skolā pieņemtos lēmumus, rīkojumus, metodiskos ieteikumus, vērtējot

skolēnu sasniegumus konkrētu izglītības programmu apguvē;

* + 1. informēt audzēkņus un vecākus par skolēnu mācību sasniegumu vērtēšanas kārtību

valstī un skolā.

* 1. Skolēnu mācību sasniegumu vērtēšanas procedūras izpildītāji ir skolas skolotāji, skolas pedagoģiskā padome un audzēkņi.
  2. Skolas pedagoģiskā padome lemj par:
     1. mācību sasniegumu vērtēšanas pamatprincipu īstenošanu un vērtēšanas metodikas jautājumiem;
     2. minimālo pārbaudes darbu skaitu katrā mācību priekšmetā semestra laikā;
     3. vērtēšanas plānojuma atspoguļojumu mācību priekšmetu programmās un tematiskajos plānos;
     4. mācību gada nobeiguma pārbaudījumiem;
     5. skolēnu mācību sasniegumu semestrī, gadā un valsts pārbaudes darbu rezultātu apkopošanu un izvērtēšanu;
     6. skolēnu pārcelšanu, pēcpārbaudījumiem un atstāšanu uz otru gadu tajā pašā klasē, iepriekš informējot vecākus;
     7. katra izglītojamā attīstības dinamiku un atspoguļojuma formu mācību priekšmetos.

1. **Vērtēšanas mērķis un uzdevumi**

2.1. Skolēnu mācību sasniegumu vērtēšanas mērķis ir objektīvs un profesionāls skolēna

sasniegumu raksturojums, kas sekmē katra skolēna sabiedriskajai un individuālajai dzīvei

nepieciešamo zināšanu, prasmju apguvi un izpratni par mācīšanās panākumiem.

2.2. Skolēnu mācību sasniegumu vērtēšanas uzdevums ir:

2.2.1. veicināt skolēnu, pedagogu un vecāku sadarbību;

2.2.2. konstatēt katra skolēna sasniegumus, ievērojot viņa uztveres veidus, vajadzības,

intereses, temperamentu un veselību;

* + 1. veikt nepieciešamo mācību procesa korekciju skolēnu mācību sasniegumu uzlabošanai;
    2. motivēt skolēnus pilnveidot savus mācību sasniegumus;
    3. izglītojamajiem pilnveidot savas zināšanas piedaloties fakultatīvajās nodarbībās, kas tiek organizētas, lai padziļināti apgūtu mācību priekšmetu;
    4. sekmēt skolēna līdzdalību par saviem mācību rezultātiem, mācot skolēniem veikt pašvērtējumu.

**3.Mācību sasniegumu vērtēšanas pamatprincipi**

3.1. Izglītojamo mācību sasniegumu vērtēšanas pamatprincipi ir šādi:

3.1.1. prasību atklātības un skaidrības princips;

3.1.2. pozitīvo sasniegumu summēšanas princips;

3.1.3. vērtējuma atbilstības princips;

3.1.4. vērtējuma noteikšanai izmantoto veidu dažādības princips;

3.1.5. vērtēšanas regularitātes princips;

* + 1. vērtējuma obligātuma princips. Vērtēšanas kārtībā ietvertās prasības jāievēro visiem Ēdoles pamatskolas pedagogiem un izglītojamiem.

1. **Mācību sasniegumu vērtēšanas plānošana un vadība**
   1. Izstrādājot mācību priekšmetu programmas, stundu tematiskos plānus, skolotājs:
      1. tajos norāda tematiskā un apkopojošā vērtējuma pārbaudes darbus, to norises datumus, kurus precizē katram mēnesim un semestrim;
      2. katras mācību satura tēmas ietvaros uzrāda arī citas skolēnu vērtēšanas formas un metodiskos paņēmienus;
      3. par konkrētu pārbaudes darbu saturu, datumiem un novērtējuma kritērijiem informē skolēnus un pēc nepieciešamības vecākus.
   2. Minimālais pārbaudes darbu skaits mācību priekšmetos: 1.semestrī ne mazāk kā trīs desmit ballu vērtējumi un četri – otrajā semestrī (vismaz 1vērtējums mēnesī).
   3. Skolas administrācija:
      1. katra semestra sākumā veido skolā vienotu pārbaudes darbu grafiku, kurš atrodas audzēkņiem, vecākiem un skolotājiem vienmēr pieejamā vietā. Pārbaudes darbu plānojumā – grafikā tiek iekļauti 10 ballu vērtējumam atbilstošie tematiskie pārbaudes darbi. Vienā dienā katrai klasei nedrīkst būt vairāk par diviem pārbaudījumiem. Pamatotas izmaiņas minētajā plānā – grafikā var tikt izdarītas tikai pēc vienošanās ar skolēniem un saskaņošanas ar mācību pārzini.
      2. Direktora vietniece mācību darbā kontrolē grafika ievērošanu.
   4. Mācību sasniegumus 1. – 3. klasē vērtē:
      1. 1. klasē vērtē aprakstoši visos mācību priekšmetos;
      2. 2. klasē vērtē aprakstoši visos mācību priekšmetos, izņemot latviešu valodu, matemātiku, kur vērtē 10 ballu skalā.
      3. 3. klasē aprakstoši vērtē visos priekšmetos, izņemot latviešu valodā, matemātikā un angļu valodā, kur vērtē 10 ballu skalā.
      4. 1. – 3. klasēm e-žurnālā vērtējumus mācību priekšmetos, kuros izmanto bezatzīmju vērtēšanas sistēmu, apzīmē šādi: ‘’x’’ – apguvis (60% - 100%), ‘’/’’ – daļēji apguvis (30% - 59%), ‘’-‘’ – vēl jāmācās (0% - 29%) – Kuldīgas novada Domes lēmums.
      5. Mācību sasniegumus 4. – 9. klasēs vērtē 10 ballu skalā visos mācību priekšmetos.
      6. Visus rakstiskos darbus skolēni veic ar zilu pildspalvu.

**5. SADARBĪBA AR VECĀKIEM**

5.1. Mācību priekšmetu skolotāji un klašu audzinātāji informē skolēnus un vecākus par

mācību gada mērķiem un uzdevumiem mācību gada sākumā.

5.2. Vecāki tiek informēti par skolēnu mācību sasniegumu vērtēšanas kārtību valstī un skolā. Izmaiņu

gadījumā tās tiek izskaidrotas un pamatotas. Neskaidrību gadījumā vecāki var vērsties pie mācību priekšmeta pedagoga, klases audzinātāja, skolas vadības, lai iegūtu informāciju par sev interesējošo jautājumu saistībā ar mācību un audzināšanas darbu skolā.

5.3. Vecāki var sekot savu bērnu ikdienas sasniegumiem, noformējot pieejamību e-klasei.

5.4. Mācību priekšmetu skolotājs līdz darbdienas beigām ieraksta vērtējumus (i, ni, bet ballēs vērtējamos pārbaudes darbus nedēļas laikā vai līdz nākošajai mācību stundai šajā mācību priekšmetā) un kavējumus e-žurnālā.

Klases audzinātājs ne retāk kā reizi mēnesī veic e-žurnālā saņemto vērtējumu kontroli, regulāri atzīmē e-žurnālā attaisnotos izglītojamo stundu kavējumus.

5.5. Mācību priekšmeta skolotāji ieraksta skolēna dienasgrāmatā tematisko pārbaudes darbu

vērtējumu. Pēc skolēna vēlēšanās mācību priekšmeta skolotājs jebkuru vērtējumu var fiksēt

dienasgrāmatā, apliecinot to ar savu parakstu.

5.6. 4. – 9.klašu audzinātāji līdz katra mēneša 5. datumam skolēnu dienasgrāmatās ieliek sekmju

izrakstus no e-klases žurnāla, kurā vecāki parakstās pēc iepazīšanās ar rezultātiem.

5.7. Pēc nepieciešamības klašu audzinātāji ievieto izglītojamo dienasgrāmatās konsultāciju apmeklējuma lapu, kurā mācību priekšmetu skolotāji ieraksta datumus, kad konkrētajam izglītojamam ir jāapmeklē konsultācija. Datumu blakus ailē paraksta, ja izglītojamais ir apmeklējis konsultāciju.

5.8. Ne retāk kā divas reizes gadā skola nodrošina iespēju bērnu vecākiem individuāli tikties ar

jebkuru no skolas pedagogiem, lai individuāli pārrunātu skolēna mācību sasniegumus.

5.9. Klases audzinātājs ne retāk kā divas reizes semestrī tiekas ar savas audzināmās klases skolēnu vecākiem, ja nepieciešams, organizē vecāku un mācību priekšmetu skolotāju tikšanos, tikšanos klases audzinātājam, skolēnam, vecākiem un skolas vadībai.

6. **Mācību sasniegumu vērtēšanas norise un vadība**

6.1. Skolēnu darbība tiek vērtēta:

6.1.1.organizējot konkrētu zināšanu, prasmju novērtējumu ar „ i”, „ni. „i”, ja zināšanu apjoms ir

50% un vairāk, „ni”, ja zināšanu apjoms ir mazāks par 50%.

6.1.2.atsevišķiem skolēniem izliekot ikdienā vērtējumus ballēs, ja pārbaudes darbā ir arī izziņas

radošās darbības līmeņa raksturojoši lielumi (pēc Blūma taksonomijas).

6.2. Mācību sasniegumus pārbaudes darbos - tematiskajos, apkopojošajos, noslēguma semestrī un

gadā vērtē 10 ballu skalā. (MK noteikumi Nr.468, no 2014. gada12. augusta). Plašākas tēmas apguves laikā skolotājam ir tiesības veidot robežvērtējuma (‘’baltais’’ vērtējums 10 ballēs ar kritērijiem) pārbaudes darbus, lai konstatētu tēmas apguves procesa kvalitāti.

6.2.1.mājas darbi tiek vērtēti ar „i” un „ ni”, radoši un apjomīgi mājas darbi var tikt vērtēti 10

ballu skalā, ja ievēroti Blūma taksonomijas noteikumi.

6.3. Vērtējot 10 ballu skalā, tiek noteikts:

* + 1. mācību satura apguves apjoms, kvalitāte, līmenis;
    2. vispārējās prasmes;
    3. iniciatīva, patstāvība mācībās;
    4. attieksme pret mācīšanos;
    5. mācību sasniegumu dinamika.
  1. Veicot pārbaudes darba uzdevumu izpildes novērtējumu, vērā tiek ņemti šādi vērtēšanas kritēriji:
     1. 10 balles – darbs tiek veikts 95% - 100% apjomā;
     2. 9 balles – darbs tiek veikts 87% - 94% apjomā;
     3. 8 balles – darbs tiek veikts 78% - 86% apjomā;
     4. 7 balles - darbs tiek veikts 70% - 77% apjomā;
     5. 6 balles – darbs tiek veikts 58% - 69% apjomā;
     6. 5 balles – darbs tiek veikts 46% - 57% apjomā;
     7. 4 balles – darbs tiek veikts 35% - 45% apjomā;
     8. 3 balles – darbs tiek veikts 18% - 34% apjomā;
     9. 2 balles – darbs tiek veikts 9% - 17% apjomā;

6.4.10. 1 balle - darbs tiek veikts 1% - 8% apjomā;

* 1. Iepriekš plānotie tēmu noslēguma (10 ballēm atbilstošie) obligātie pārbaudes darbi jāpilda visiem audzēkņiem. Visiem pārbaudes darbiem jābūt noteiktiem skaidriem un nepārprotamiem vērtēšanas kritērijiem, piemēram, par katru uzdevumu maksimāli iegūstamo punktu skaitam, par katru atbildi piešķiramo punktu skaitam, kā arī kopējam punktu skaitam atbilstošam vērtējumam. Izglītojamam jāzina un jāizprot vērtēšanas kritēriji, savukārt pedagogam jāspēj tie izskaidrot un pamatot.

6.5.1. Ja skolēns nav piedalījies skolotāja vai administrācijas organizētā pārbaudījuma norisē, žurnālā atzīmē ‘’n’’ un divu nedēļu laikā, vienojoties ar skolotāju, tiek izpildīts darbs un ielikts vērtējums.

6.5.2. Ierakstu ‘’nav vērtējuma’’ (n/v) lieto, ja nav iespējams ielikt vērtējumu par uzdotā izpildi, taču izglītojamais mācību stundā ir piedalījies. Skolēnam darbs jāveic divu nedēļu laikā.

6.5.3. Ja izglītojamais saņēmis n/v kādā no obligāti veicamiem pārbaudes darbiem, tad nevar šajā mācību priekšmetā izlikt semestra vērtējumu. Izglītojamam jāveic pārbaudes darbs noteiktā termiņā, tad novērtē skolēna zināšanas semestrī, gadā.

6.5.4. Pēc skolotāja ieskatiem audzēknis var arī tikt atbrīvots no pārbaudes darba, ja iepriekš iegūto

vērtējumu skaits ir pietiekošs un izglītojamais ikdienas darbā uzrāda pozitīvu izaugsmi. Ir piedalījies attiecīgā mācību priekšmeta olimpiādē un ieguvis labus rezultātus. Žurnālā atbrīvojums atzīmējams ar ‘’a’’. Semestra noslēgumā skolotājs, saskaņojot ar direktora vietnieku izglītības jomā, var veidot vienu pārbaudes darbu, kurā iekļautas zināšanas, prasmes, iemaņas no atbrīvotajiem pārbaudes darbiem, lai objektīvi novērtētu izglītojamā zināšanu līmeni.

6.5.5.Ja izglītojamais 1. semestrī slimojis vai bijis cits attaisnojošs iemesls, kāpēc nav veikts tēmas noslēguma darbs, skolēns tos izpildīt var brīvlaikā vai pēc tā, ievērojot arī 2 nedēļu termiņu (neskaitot brīvlaiku, vienojoties arī ar izglītojamā vecākiem). Vērtējums 1. semestrī tiek izlikts 2. semestra sākumā.

6.5.6.Ja skolēns ir piedalījies pārbaudes darbā, bet to nav nodevis vai darbu nav veicis, vai arī tas

izpildīts neatbilstoši ballu vērtējuma iegūšanai, darbā ir personu aizskaroši izteicieni, tad viņš

saņem skolotāja atzinumu – nav vērtējuma „n/v”. Tālāk seko noteiktā darbība punktā 6.5.3.

6.5.7.Skolotājam pirms atkārtotas pārbaudes ir tiesības pārbaudīt mutvārdos, vai skolēns savas

prasmes un zināšanas ir uzlabojis. E- žurnālā tiek ierakstīts atkārtotās pārbaudes vērtējums.

6.5.8. Apzīmējums ‘’a’’ e-žurnālā izmantojams, ja izglītojamais piedalās mācību procesā, taču veselības problēmu dēļ, uz ilgāku laiku ar ārsta izsniegtu izziņu, ir atbrīvots no uzdevuma vai pārbaudījuma veikšanas.

6.5.9. Skolotājam vērtējums pēc pārbaudes darba izpildes ir jāizliek trīs dienu laikā vai līdz nākošajai mācību stundai, ja stunda notiek reizi nedēļā.

6.5.10. E- žurnālā nav obligāti starpvērtējumi izglītojamiem, kuri mācās mājmācībā.

6.5.11. Ar novērtētiem pārbaudes darbiem un to rezultātiem jāiepazīstina skolēni. Rezultātus analizē. Nepieciešamības gadījumā skolotājs pamato vērtējumus. Audzēkņi veic pašvērtējumu. Izglītojamā pienākums ir ar pārbaudes darbu rezultātiem savlaicīgi iepazīstināt vecākus, vecāki ar bērna rezultātiem var iepazīties e-klasē.

6.5.12. Ar savu bērnu skolā glabājamiem darbiem vecāki var iepazīties pie mācību priekšmeta

skolotāja. Izglītojamo veiktos pārbaudes darbus pedagogs uzglabā līdz nākamā gada sākumam.

6.5.13. Tēmu noslēguma pārbaudes darbu daudzums atkarīgs no stundu skaita nedēļā, bet ne mazāk kā trīs vērtējumi semestrī. Pedagogam jānosaka konkrēti pārbaudes darbi, kuri izglītojamam jānokārto, lai varētu izlikt semestra vērtējumu mācību priekšmetā. Izliekot semestra vērtējumu mācību priekšmetā, pedagogam jāņem vērā tikai izglītojamā uzlabotie vērtējumi konkrētos pārbaudes darbos, izņemot gadījumus, ja uzlabotie vērtējumi ir zemāki par sākotnējo vērtējumu. Vērtējuma noteikšanai semestrī vai gadā noteicošās ir izglītojamā zināšanas konkrētā perioda beigās.

6.5.14. Izglītojamā mācību stundu kavējumi nedrīkst ietekmēt vērtējumu mācību priekšmetā.

|  |  |
| --- | --- |
| **Stundu skaits nedēļā** | **Minimālais tēmu noslēguma pārbaudes darbu skaits semestrī** |
| **1** | **3** |
| **2 un 3** | **3 - 4** |
| **4 un vairāk** | **5** |

6.5.15. Atbilstoši sava mācību priekšmeta specifikai skolotājs plāno mājas darbus. Mājas darbi ir viena no piedāvātajām mācību formām, kam ir noteikts mērķis, kritēriji vērtēšanai. Mācību priekšmeta programmā vai tematiskā plānā skolotājs paredz mājas darbu biežumu. Mācību process stundā virzāms tā, lai samazinātu mājas darbu daudzumu. Par mājas darbu veidu, nepieciešamību atbildīgs mācību priekšmeta skolotājs.

6.5.16. Ja skolēns laikā nenodod mājas darbu, viņš saņem ierakstu nv. Darbs jāizpilda līdz dienas beigām (pēc stundām), vai, vienojoties ar skolotāju, līdz nākošai mācību stundai konkrētā mācību priekšmetā. Ja pedagogs atbrīvo izglītojamo no mājas darba, žurnālā to atzīmē ar ‘’a’’.

6.5.17. Mājas darbā iegūto vērtējumu ‘’ni’’ skolotājs žurnālā nelabo, taču konsultācijā skolēns apgūst nepieciešamās prasmes.

6.5.18. Skolotājs izglītojamo var atbrīvot no mājas darba uzdevuma, ja viņš nav bijis skolā.

6.5.19. Mājas darbu ieraksti e – klases žurnālā veicami matemātikā, latviešu valodā, angļu valodā, krievu valodā.

6.5.20. Izliekot vērtējumu semestrī, skolotājs ņem vērā mājas darbu apkopojošo vērtējumu

izpildes kvalitāti – valodās, matemātikā. Ja skolēns nav pildījis mājas darbus sistemātiski,

skolotājam ir tiesības samazināt skolēna mācību sasniegumus semestrī vai gadā, noapaļojot vērtējumu uz augšu vai leju (6,6 = 7 balles vai 6,6 = 6 balles)

6.5.21. Mācību priekšmeta skolotājs var veidot savu sistēmu, kā izmantot mājasdarbu vērtējumus tēmu noslēgumu pārbaudes darbos.

6. 6. Sasniegumu uzlabošana:

6.6.1. Skolēnam ir tiesības uzlabot vērtējumu pārbaudes darbā divu nedēļu laikā pēc veiktā

tēmas pārbaudes darba, vispirms apmeklējot konsultācijas, ja izglītojamam ir vajadzīga skolotāja palīdzība tēmas apguvē, tad izpildot skolotāja veidotu līdzvērtīgu darbu.

Ja pedagogs saskata problēmas skolēnam tēmas apguves procesā, tad viņš aicina skolēnu uz individuālām konsultācijām, veicot informatīvus ierakstus skolēna dienasgrāmatā, e-klasē. Ja izglītojamais neapmeklē norādītās konsultācijas un pārbaudes darbā ieguvis nepietiekošu vērtējumu, tad izglītojamam nav iespēju uzlabot šo vērtējumu.

6.6.2. Pārbaudes darbā iegūtā vērtējuma uzlabošana iespējama vienu reizi.

6.6.3. Pirmā semestra vērtējums netiek uzlabots.

* + 1. Ierakstu „n/v” skolēns semestrī saņem, ja nav piedalījies nevienā pārbaudes darbā. Skolu

un klasi nevar pabeigt, ja kādā priekšmetā saņemts „n/v”.

6.6.5. Ja skolēns mācību gadā saņēmis nepietiekamu vērtējumu, MK noteikumi nosaka skolēnam apmeklēt 2 nedēļas konsultācijas un pēc konsultācijām izpildīt pēcpārbaudījumu, kad

iespējama vērtējuma uzlabošana.

6.7.Veicot skolēnu mācību sasniegumu izvērtējumu par noteiktu laiku vai valsts pārbaudes darbu analīzi, pedagogi:

6.7.1.salīdzina skolēnu sasniegumus ar eksistējošām normām, prasībām, mērķiem, uzdevumiem;

6.7.2.izskaidro rezultātus, atklāj attīstošo un bremzējošo faktoru ietekmi;

6.7.3.prognozē tālāko darbību.

6.8.Skolas administrācija*:*

6.8.1..koordinē un pārrauga vērtēšanas procesus skolā, tai skaitā ne retāk kā reizi semestrī

pārbauda, kā pedagogi izdara ierakstus e-klases žurnālos;

6.8.2. rada skolotājiem iespējas individuālajam vai grupu darbam ar skolēniem ārpus mācību

stundām;

6.8.3. plāno nepieciešamos pasākumus pedagogu tālākizglītībā saistībā ar vērtēšanu;

6.8.4. veicina pedagogu un vecāku sadarbību skolēnu mācību sasniegumu vērtēšanā un

analīzē.

**7. Skolēnu mācību sasniegumu atspoguļošana**

* 1. 1. - 9. klašu skolēnu sasniegumi tiek fiksēti klašu e-žurnālos, sekmju kopsavilkuma žurnālos, audzēkņu dienasgrāmatās, liecībās.
  2. Mācību sasniegumu atspoguļošana e-klases žurnālā, liecībās, kopsavilkuma žurnālos, personu lietās, apliecībās par pamatizglītību tiek izdarīta atbilstoši valsts normatīvo aktu prasībām.
  3. Skolēniem regulāri (līdz katra mēneša 5. datumam) tiek izsniegts e-klases sekmju pārskats par attiecīgajā mēnesī uzrādītajiem mācību sasniegumiem.

7.4. Tiekoties ar vecākiem, pedagogam ir atļauts izmantot tikai tos e-klases žurnālā vai citos dokumentos izdarītos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem skolēniem, informācija jāsniedz, nenosaucot vārdā citus audzēkņus.

1. **Mācību sasniegumu vērtēšanas procedūras grozījumu izdarīšanas kārtība**
   1. Grozījumus vērtēšanas procedūrā var izdarīt pēc:
      1. Ministru kabineta noteikumiem saskaņā ar izmaiņām vērtēšanas sistēmā.
      2. Kuldīgas novada Domes noteikumiem.
      3. Skolas pedagoģiskās padomes priekšlikumiem.
      4. Ierosinājumus vērtēšanas kārtības grozījumiem var iesniegt visas izglītības procesā un rezultātos iesaistītās personas (skolotāji, skolēni, vecāki).
      5. Ierosinājumus iesniedz rakstveidā, pamatojot izmaiņu nepieciešamību.
      6. Grozījumus vērtēšanas kārtībā apstiprina skolas direktors un ar tiem tiek iepazīstināti skolotāji, skolēni un vecāki.

Ar 26.11.2013. atzīt par spēku zaudējušu Ēdoles pamatskolas 18.02.2011. kārtību

Nr. 45 ‘’Ēdoles pamatskolas skolēnu sasniegumu vērtēšanas vispārīgie noteikumi’’.

Pamatojoties uz MK noteikumiem un Kuldīgas novada izdotajiem vērtēšanas kritērijiem, 2014. gada 27. augustā veikti Grozījumi ‘’Ēdoles pamatskolas skolēnu vērtēšanas vispārīgos noteikumos’’.

Pieņemts

Pedagoģiskās padomes sēdē 2013. gada 25. Novembrī Protokola Nr.

Grozījumi pieņemti Pedagoģiskās padomes sēdē 2014. gada 27. augustā

Protokola Nr.10.

Grozījumi pieņemti Pedagoģiskās padomes sēdē 2016. gada 18. oktobrī

Protokola Nr. 3

Papildinājumi, grozījumi, pamatojoties uz IKVD ieteikumiem, pieņemti Pedagoģiskās padomes sēdē 2018. gada 14. Jūnijā Protokola Nr. 6

Direktors A. Matevičs